CELEX: E2019P0003
Language: da
Date: 2019-03-29 00:00:00
Title: Anmodning om en rådgivende udtalelse fra EFTA-Domstolen indgivet af Fürstliches Landgericht den 29. marts 2019 i sagen Gable Insurance AG in Konkurs (Sag E-3/19)

22.8.2019   
            
            
               DA
            
            
               Den Europæiske Unions Tidende
            
            
               C 284/17
            
         
      Anmodning om en rådgivende udtalelse fra EFTA-Domstolen indgivet af Fürstliches Landgericht den 29. marts 2019 i sagen Gable Insurance AG in Konkurs
      (Sag E-3/19)
      (2019/C 284/06)
      Fürstliches Landgericht (førsteinstansret i Fyrstendømmet Liechtenstein) har ved skrivelse af 29. marts 2019, som indgik til EFTA-Domstolens justitskontor den 29. marts 2019, anmodet om en rådgivende udtalelse om nedenstående spørgsmål i sagen Gable Insurance AG in Konkurs:
      
                  1.
               
               
                  Første spørgsmål vedrører fortolkningen af begrebet »forsikringskrav«, der er fastsat bestemmelser om i artikel 268, stk. 1, litra g), i direktiv 2009/138/EF.
                  
                              a)
                           
                           
                              Hvilke kriterier skal anvendes til at afgøre, om et skyldigt beløb ikke kan opgøres på grund af ukendte faktorer?
                           
                        
                              b)
                           
                           
                              Skal et krav i det mindste i princippet være opstået, anerkendt og/eller anmeldt, inden insolvensbehandlingen indledes (eller alternativt inden annulleringen af forsikringsaftalerne som følge af indledningen af likvidationen) for at blive behandlet som et forsikringskrav? Hvis ikke, rejser det følgende spørgsmål:
                           
                        
                              c)
                           
                           
                              Indeholder direktiv 2009/138/EF bestemmelser om en tidsmæssig begrænsning af muligheden for, at der opstår forsikringskrav efter indledningen af insolvensbehandlingen, for at forhindre en vedvarende udsættelse af opgørelsen af det endelige regnskab og udlodningen til kreditorerne, fordi der løbende indgives nye krav eller alternativt, hvordan behandles denne type ikke opgjort gæld i direktiv 2009/138/EF?
                           
                        
                              d)
                           
                           
                              Betyder sætningen »… eller er blevet annulleret …« at kun de præmier, som et forsikringsselskab skylder som følge af annulleringen af en forsikringsaftale inden indledningen af likvidationen, skal betragtes som forsikringskrav, eller udgør det også et forsikringskrav, hvis et forsikringsselskab skylder en præmie som følge af annulleringen af en forsikringsaftale efter indledningen af likvidationen?
                           
                        
            
                  2.
               
               
                  Det andet spørgsmål vedrører fortolkningen af begrebet »likvidation«, der er fastsat bestemmelser om i artikel 268, stk. 1, litra d), i direktiv 2009/138/EF.
                  Skal denne bestemmelse fortolkes således, at en tvangsakkord i forbindelse med (individuelle) forsikringskrav også udgør en mulighed uafhængigt af eller i modsætning til procedurereglerne for likvidationer og i givet fald, hvilke særlige krav i direktivet skal være opfyldt, for at der kan indgås en tvangsakkord?
               
            
                  3.
               
               
                  Det tredje spørgsmål vedrører forbindelsen mellem artikel 275, stk. 1, litra a), og artikel 274, stk. 2, litra g) i direktiv 2009/138/EF.
                  Er artikel 275, stk. 1, litra a), til hinder for en national regel til gennemførelse af artikel 274, stk. 2, litra g), med andre ord for reglerne for anmeldelse, prøvelse og anerkendelse af fordringer, som indebærer, at forsikringskreditorer ikke behandles ens?